PATVIRTINTA

 Joniškio rajono savivaldybės

 administracijos direktoriaus

 2020 m. birželio 16 d. įsakymu Nr. A-541

 SUDERINTA

 Gataučių seniūnijos seniūnaičių sueigos

 2020 m. kovo 13 d.

 Protokoliniu sprendimu Nr. SSP-3

**JONIŠKIO RAJONO SAVIVALDYBĖS ADMINISTRACIJOS**

**GATAUČIŲ SENIŪNIJOS**

**2020 METŲ VEIKLOS PLANAS**

**I SKYRIUS**

**BENDROJI DALIS**

|  |  |
| --- | --- |
| 1. Aplinka | 1.1. Teritorijos plotas – 10900 ha.1.2. Vietinės reikšmės kelių ilgis – 75,386 km1.3. Seniūnija sprendžia jos kompetencijai priklausančius klausimus savivaldybės tarybos priskirtoje teritorijoje, plėtoja vietos savivaldą ir įgyvendina pavestas viešojo administravimo funkcijas.1.4. Gyventojų skaičius, 2020-01-01 duomenimis – 1405 gyventojai. Didžiuosiuose seniūnijos kaimuose gyvena: Gataučių kaime – 413, Jauniūnų kaime – 255, Stupurų kaime – 236, Mekių kaime – 162, Dargių kaime – 51, Jaučiūnų kaime – 49, Niūraičių kaime – 57 gyventojai. Seniūnijai priklauso 22 kaimai. 1.4. Seniūnijoje veikia šios įstaigos: Gataučių ambulatorija, Jono Avyžiaus viešosios bibliotekos Gataučių ir Stupurų filialai, Joniškio kultūros centro Gataučių filialas, Gataučių Marcės Katiliūtės pagrindinė mokykla.1.5. Seniūnijos kaimuose veikia 4 kaimo bendruomenės: asociacija „Gataučių bendruomenė“, asociacija „Jauniūnų kaimo bendruomenė“, Mekių kaimo bendruomenė, Stupurų kaimo bendruomenė. |
| 2. Vidinė struktūra | 2.1. Seniūnijos etatų skaičius – 7. Seniūnijoje dirba 1 valstybės tarnautojas ir 7 darbuotojai, dirbantys pagal darbo sutartis, iš jų – 2 dirba 0,5 etato.2.2. Seniūnija suskirstyta į 4 seniūnaitijas: Gataučių, Jauniūnų, Mekių ir Stupurų. |
| 3. Misija ir tikslai, pagrindinė veikla | 3.1*.***Misija.**Seniūnijos misija yra plėtoti vietos savivaldą kaip demokratinės valstybės raidos pagrindą jai priskirtoje teritorijoje bei įgyvendinti pavestas viešojo administravimo funkcijas.3.2. **Tikslai:** Įgyvendinti savivaldybės pavestas funkcijas, kurios numatytos Gataučių seniūnijos veiklos nuostatuose. Užtikrinti paslaugų prieinamumą ir kokybę visiems seniūnijos gyventojams. Paskelbus karantiną ar ekstremalią padėtį šalyje/savivaldybėje gyventojams teikti paslaugas nuotoliniu būdu arba teikti laikantis saugumo reikalavimų. Tvarkyti saugomų teritorijų viešąją aplinką, organizuoti paveldosaugos objektų priežiūrą, rūpintis tinkamu gatvių apšvietimu ir vykdyti vietinės reikšmės kelių priežiūrą. Remti ir skatinti seniūnijos gyventojų bendruomeninę, kultūrinę ir sportinę veiklą. Skatinti sekti informaciją seniūnijos Facebook puslapyje. Teikti kokybiškas socialines paslaugas seniūnijos gyventojams, jas planuojant ir organizuojant taip, kad gyventojai gautų įvairiapusę socialinę paramą, kuri jiems priklauso pagal įstatymus. Paskelbus karantiną ar ekstremalią padėtį šalyje/savivaldybėje seniūnijos gyventojams šias paslaugas teikti nuotoliniu būdu arba teikti laikantis saugumo reikalavimų. |
| 4. Kita informacija |  |

\_\_\_\_\_\_\_\_\_\_\_\_\_\_\_\_\_\_\_\_\_\_